Նորից պետք է ապրել

«Նորից պետք է ապրել» (), ռեժիսոր Վասիլի Պանինի բեմադրած գեղարվեստական ֆիլմը, որը նկարահանվել է Անդրեյ Պլատոնովի «Մշուշապատ պատանեկության արշալույսին» (), «Գեղեցիկ և կատաղի աշխարհում» (), «Նվիրական մարդը» () պատմվածքների հիման վրա գրված սցենարով։

Սյուժե 
Ֆիլմն իր ներկայացրած իրադարձություններով կապված է Ռուսաստանի քաղաքացիական պատերազմի ավարտի ժամանակի հետ։ Տասնչորս տարեկան Օլգան մեկ օրում կորցնում է իր ծնողներին, որոնք մահանում են տիֆից։ Աղջիկը գնում է քաղաք, որտեղ ապրում է իր մորաքույրը, բայց շուտով հասկանում է, որ հարազատներին ինքը պետք չէ։ «Նորից պետք է ապրել», և աղջիկը համառորեն ու դժվարությամբ փնտրում իր ճանապարհը կյանքում։ Պատմվածքի հերոսուհին, գնալով հոր հետքերով, որն աշխատում էր երկաթգծում, սովորում է երկաթուղային դասընթացներում։ Օլգան աշխույժ հետաքրքրություն է ցուցաբերում երկաթուղու հետ կապված ամեն ինչի նկատմամբ։ Աստիճանաբար նա յուրացնում նա շոգեքարշի կառավարման տեխնիկան։ Կյանքը երես չի տալիս նրան, քանի որ ուսման հետ մեկտեղ նա մտահոգված է ապրուստի միջոցներ հայթայթելով ոչ միայն իր, այլ նաև իր ընկերուհի Լիզայի համար։ Այդ որոնումներում ճակատագիրը Օլգային ծանոթացնում է Պավելի և նրա որդու՝ առանց մոր մնացած փոքրիկ Յուշկայի հետ։ Պատմվածքի հերոսուհին ոչ միայն հոգեկան կապվածություն է զգում նրա հանդեպ. նրա մեջ արթնանում են իսկական մայրական զգացմունքները։ Ֆիլմի հանգուցալուծումը դրամատիկ է. վտանգելով սեփական կյանքը՝ Օլգան կանխում է Կարմիր բանակի զինվորներ տեղափոխող գնացքի վթարը։ Կյանքի վերջին րոպեներին նա միայն մեկ բան է ուզում՝ տեսնել Յուշկային։

Դերերում 

 Աննա Սինյակինա – Օլգա Ավդեևա
 Ալեքսանդր Վերշինին – Պավել
 Օլեգ Անոֆրիև – Նիկոլայ Իվանովիչ, կայանի պետ
 Գալինա Պոլսկիխ – Տատյանա Վասիլևնա Բլագիխ, Օլգայի մորաքույրը
 Լև Պրիգունով – Արկադի Բլագիխ, Տատյանայի ամուսինը
 Իրինա Լեոնովա (նորամուտ) – Լիզա, Օլգայի ընկերուհին
 Լև Դուրով – աթեիստ
 Վլադիմիր Կոնկին – քահանա
 Արիստարխ Լիվանով – կարմիրբանակայինների հրամանատար
 Ռաիսա Ռյազանովա – Մարիա Ալեքսանդրովնա
 Յուրի Նազարով – ուղեկից
 Ալեքսանդր Պյատկով – Իվան Պոդմետկա, մանևրային շոգեքարշի մեքենավար
 Գերման Յուշկո – Ռուբինշտեյն
 Նատալյա Անտոնովա – Օլգայի մայրը
 Լեոնիդ Սերեբրեննիկով – Օլգայի հայրը
 Օլեգ Խաբալով – գնչուական բարոն
 Յուրի Չեռնով – ալյուրի սպեկուլյանտ

 Նկարահանող խումբ 
 Սցենարի հեղինակներ՝ Եվգենի Նովիչիխին, Եգոր Իսաև, Վասիլի Պանին, Առնոլդ Վիտոլի մասնակցությամբ
 Ռեժիսոր՝ Վասիլի Պանին
 Օպերատորներ՝ Տիմուր Զելմա, Միխայիլ Կորոպցով
 Նկարիչներ՝ Վալենտին Վիրվիչ
 Կոմպոզիտոր՝ Եվգենի Դոգա

 Երաժշտություն 
Ռուսաստանի ժողովրդական արտիստուհի Ալֆիա Կորոտաևան ֆիլմում կատարել է վոկալիզ, որը հատուկ նրա համար գրել է կոմպոզիտոր Եվգենի Դոգան։

 Արտադրություն 
Ֆիլմը նկարահանվել է Վորոնեժում՝ Հարավարևելյան երկաթուղում։ Ֆիլմի վերջում կադրում հայտնվում է «Անդրեյ Պլատոնով» մերձքաղաքային հաղորդակցության ֆիրմային արագընթաց գնացքը։

 Մրցանակներ 
 VIII միջազգային մանկական կինոփառատոն Արտեկում – լավագույն դերասանուհի (Աննա Սինյակինա),
 «Գրականություն և կինո» VI փառատոն Գատչինում – հանդիսատեսի համակրանքի մրցանակ,
 «Գրականություն և կինո» VI փառատոն Գատչինում – ժյուրիի մրցանակ «Լավագույն նորամուտի համար» (Աննա Սինյակինային «Վորոշիլովյան հրաձիգը» և «Նորից պետք է ապրել» ֆիլմերում կատարած դերերի համար),
 Անդրեյ Պլատոնովի անվան մրցանակ – Եվգենի Նովիչիխինին ֆիլմի սցենարի համար։

 Ծանոթագրություններ 

 Արտաքին հղումներ 
 Сидоренко М. Платонову посвящается // Вечерняя Москва. — 1999, 13 авг.
 Ефремов Э. «Опять надо жить» // Сельская жизнь. — 1999, 26 авг.
 Панин В.'' Дорога в кино. — Воронеж: Коммуна. — 2001. — С.121-128. — ISBN 5-86742-006-X.

Ռուսական ֆիլմեր
1999 ֆիլմեր
Ռուսերեն ֆիլմեր
Ռուսական դրամա ֆիլմեր